Diploma banaketa ekitaldi berria egingo du gaur MUko Enpresagintza fakultateak — Berbia\nDiploma banaketa ekitaldi berria egingo du gaur MUko Enpresagintza fakultateak\nLEINN graduko eta masterreko 150 diplomaturi emango zaie agiria, arratsaldean\nEstatuan aitzindaria da Mondragon Unibertsitateko Enpresagintza fakultatea Lidergo Ekintzailea eta Berrikuntza gradua eskaintzen. Gaurko diploma banaketa ekitaldia Bilboko Euskalduna jauregian egingo da 18:00tan eta bertan bat egingo dute Oñati, Irun eta Bilboko campusetako LEINN graduko zein masterreko diplomatuek.\nPandemiak hala eraginda, bi promoziotako diplomatuak protagonista izango dira arratsaldeko ekitaldian: 2018-2019 eta 2019-2020 ikasturteetako LEINN gradukoak eta Intraekintzailetza eta Berrikuntzako nazioarteko masterrekoak. Guztira, 150 lagunek jasoko dute beraien diploma. Horietatik 146 Enpresagintza fakultateko campusetako graduatuak dira, 44 Oñatiko campusekoak. Beste lau lagunek MINN deritzon masterra amaituta jasoko dute diploma.\nMondragon Unibertsitateko Enpresagintza fakultateko dekano Lander Belokik irekiko du ekitaldia eta Juan Mari Aburto Bilboko alkateari emango dio hitza. Gainera, gradu eta graduondo zenbait ikaslek ere hitz egingo dute, ikaskideen ordezkari gisa. Mondragon Unibertsitateko errektore Bixente Atxak itxiko du diploma banaketa ekitaldia.


Doluan den familia laguntzeko laikoak\nDuela zonbait aste, Frantzia behere horietarik jin batek erraiten zautan bere bihotz barneko mina. Amaren ehorzketetan, emazte batek kudeatu zuen elizkizun guzia. Apezik etzen agertu ere. Pentsu zuen amarentzat apez bat izanen zela mezaren erraiteko. Konprenitzen nuen haren baitan zen ximikoa. Ez gira oraino hortan gure herrietan. Urratsez-urrats hortaratuko gira. Ezin erran noiz.\nElizari ez delarik zerbitzurik galdatu hamar bat urtez eta holako kasuan galdatzen delarik, girixtionak estonatuak dira. Kasu horietan, berak hunkiak direlarik begiak zabaltzen dituzte. Ez dira konduerrendatzen, hamar urte horietan Elizak egin duela bide. Bainan berak gelditu dira duela hamar urte egin duten azken urratsean.\nLarrungo Izpiritu Saindua parropian, beste parropietan bezala ba ditugu 3 talde, herri bakotxean bat, « Doluan den familia laguntzeko laikoak. » Herriko apezak ikusten du bai, doluan den familia. Bainan laster eskua pasatzen du laiko taldeari. Hok ikusten dute familia eta horrekin preparatzen ehorzketako elizkizuna, eukariztiarekin edo eukariztia gabe. Familiek, hortarat preparatuak izan direlakotz, onhartzen dituzte. Ainitz da hori. Konprenitua dute bataiatu bezala egiten dutela urrats hori. Batzuetan familiakoek berek edo adixkideekin preparatzen dute zeremonia barnetasunekin eta ederki. Familia bat doluan delarik, girixtinoen familia osoa da doluan. Kasu hortan apezek eta girixtinoek elgarrekin egiten duten urratsa, fingi sustatua da. Elizak parte hartzen du guzien sofrikarioetan eta esperantzan.\nLehen ere zerbait egiten zen doluen kasu huntan. Ikus oraino zer toki hartzen duen eta zer kargu duen lehen auzoak. Etzen beharbada orai bezanbat arrazoinkatzen urrats hori. Kanpotik etorriak direner eta herriko ohiduretan sartu nahi dutener, orhoitarazten dakotet urrats horren erran nahia. Herriko hil guzientzat kurutze bera da. Kurutze berak du herriko girixtinoen arteko lotura egiten.\nUrrats desberdin horiek ez dira kutur alorrekoak bakarrik. Ongi etorria egiten duen, maitasuna agertzen duen eta otoitz egiten duen girixtinoen familiaren bizitik zerbait erakusten daukute.\nDiosesa batzuetan, hastean erran bezala, apezaz bestalde, laiko batzuek eskutan hartzen dute ehorzketen elizkizuna. Beste toki batzutan egiten dena, hemen ere egun batez eginen da. Ez da desira xoil bat. Behar bat izanen da. Deituak dira eskutan hartzerat “ Heriotze eta doluaren inguruan diren girixtino urratsak eta ehorzketen elizkizuna”.


Canguro Zarautz, Maite, 8-10 € | Sitly\nMaite Eizagirre naiz, 21urteko neska Zarauztarra. Lehen hezkuntzako gradua dut, hezkuntza bereziko aipamenarekin. Horrez gain, begirale titulua ere badut eta 2urtez noa udaran begirale lanetan. Boluntario moduan ibili naiz Atzegin, hiru urtez, ezaugarri bereziak dituzten pertsonekin begirale lanetan. Tarteka robotikako kurtsiloak hematen dizkiet LH3 LH4 LH5 eta LH6ko haurrei . Bestalde, orokietan boluntario moduan ibili naiz talde elkarreragileetan LH1eko haurrekin eta klase partikularrak ematen dizkiet LH3ko 2 haurrei.\nAzkenik esan beharra daukat, gogo handia dudala zaintzaile lanetan hasteko. Edozein adinetako haurrak zaintzeko prest nago eta haurrei etxerako lanetan laguntzeko ere ez dut inongo arazorik.\nHemen nire telefono zenbakia: sei,hiru,lau,lau,bi,bi,lau,zazpi,bat


# COVID-19 - Europar Batasunak EBko herritarrak etxeratzea onartzen du #Marokotik - EBko berriemailea\nEuropar Batasuna alde guztietatik ari da lanean bidaien gaiak kaltetuta dauden mundu osoko europar herritarrei COVID-19 brigadari laguntzeko.\nGoi ordezkaria / presidenteordea Josep Borrell (irudian) Marokoko Nasser Bourita Atzerri ministroarekin hitz egin zuen igandean, martxoaren 15ean, Europara itzultzen saiatzen ari ziren europarren egoerari aurre egiteko eta pozik agertu da estatu kideekin irtenbide bat aurkitu duela eta itzulerako hegaldiak martxoaren 19ra arte jarrai dezakeela. Atzo, Austriak, Marrakech, Maroko, Austriako eta EBko beste herritarren aberriratze prozesua laguntzeko kontsulen laguntza eskatzeko Europako Babes Zibileko Mekanismoa aktibatu zuen.\nBatzordeak kofinantzatutako garraio gastuak direla eta, Austriako hegazkina Vienan lehorreratu da goizean, 290 bat herritar aberriratuz. Janez Lenarčič Krisiaren Kudeaketa komisarioak honakoa esan zuen: "Ahal dugun guztia egingo dugu EBko herritarrei laguntzeko. EBko Babes Zibilaren Mekanismoak Larrialdiei Aurre Egiteko Koordinazio Zentroko 24/7 zerbitzuaren bidez, EBko 800 herritar baino gehiago Txinatik, Japoniatik, Oaklandetik, AEBetatik eta azkenaldian Marokotik abiatzea ahalbidetu du. "\nJosep Borrell ordezkari gorena / lehendakariordea, SEAEk eta bereziki EBko ordezkariek mundu osoan, EBko estatu kideen arteko koordinazioa babesteko lan egiten ari da egungo egoeraren ondorioz sortutako kontsulen gaiei aurre egiteko, besteak beste, EBko herritarren hirugarren herrialdeetako ordezkariak.\n#Eurogroup # COVID-19 politika ekonomikoaren erantzunarekin bat dator


'It's a Sin', Russell T. Davisen azken maisulana: festatik dramara, askatasunetik estigmara... - - Kronika.eus\n'It's a Sin', Russell T. Davisen azken maisulana: festatik dramara, askatasunetik estigmara...\nAitor Caracciolo 2021-01-30 00:00\n'It's a Sin' telesaila ekarri digu Russell T. Davis gidoilari eta sortzaileak.\nUrte berriak ekarri dizkigun telesailetan, gidoilari eta sortzaile bikainarena gomendatzen dizuet biziki. Telesailak murgilduko gaitu, 80ko hamarkadako Ingalaterran bizi diren hainbat gazte homosexualen bizitzan.\nUrtea hasi berri da, eta martxan jarri beharra sartu zaigu gorputzean. Berritzea, aldatzea, hobetzea dugu irizpide. Ea urte berri honek, eta batez ere pandemia ditxosozko honek, aukera ematen digun.\nBadakit etorri berri zaigun arau berri eta limitazioen epe txiki honek berriz ere bueltan eramango gaituela bizitako egoera eta sentipenetara. Baina nire aldetik, aspertuta nago jada, tristuraz hau pairatu eta atzera-aurrera ibiltzeaz. Beraz, kexa gutxi eta eman diezaiogun hasiera denboraldi berriari.\nUrtea ederto hasi da telesailen munduan. Bazirudien produkzio maila lehengo urtean jaitsi ostean, umezurtz geratuko ginela, urtarrilean izaten ohi zen kate eta plataformen apustu handi eta berrien etorrerarako. Baina hori baino, modu zuhurrean jokatu eta estreinaldiak tanten modura iritsi zaizkigu, poliki eta banan-banan gure pantailak gainezkatuz.\nUrtea Doctor Who telesail mitikoaren atal bereziarekin hasi genuen, honi jarraiki The Serpent interesgarria estreinatu zelarik. Ingalaterrak potente hasi zuen urtea, bi hauei gehituz The Watch Terry Pratchett idazle ezagunaren obretako baten moldatze librea eta Staged bikainaren itzulera. Denak BBC katearenak badira ere, gurera plataforma ezberdinetan iristen joango zaizkigun lanak.\nBeste alde batetik, Dickinson, izen beraren Emily Dickinson idazlearen bizitza kontatu nahi digun AppleTV+ telesaila ere, bigarren denboraldiarekin bueltan dugu. Abisu bat hala ere, ikusle orori: modu guztiz librean eta fikzio hutsean jorraturiko telesaila dugu. Aktore plantel gaztea; estetika, gidoia eta musika aldetik gaur egunera ekarria, kutsu modernu eta dinamikoago batean egina. Erraz eta gustora ikusten den horietakoa.\nNetflixek bere aldetik sorpresa txiki berri horietako bat ere estreinatu du. Bere betiko moduan, izaten dituen estreinu handi eta zaratatsuetatik aparte azaldu den perla txiki berri horietako bat, Night Stalker: The Hunt For a Serial Killer. Aukera duenak, eman diezaiola begirada bat. Ez zarete damutuko.\nDisney+ katean, era berean, zinean izaten ari diren zorte txarra ikusita, hasiera eman diote Marvel unibertsoan (sortuko dituzten telesailen eta pelikulekin batera, mundu honen) hazkundea ekarriko duten lehen piezak mugitzeari. Wandavision ere gure artean dugu jada, mundu honen grina duten pertsonei lehengo urtean izandako eskaskeria arintzeko.\nEta aintzinsolas honen ostean, goazen mamira. Gaurko ekarri dudan telesailari buruz hitz egitean, bere sortzaileari buruz hitz egin beharra dago. Russell T. Davis azken urteetan izan dugun gidoilari eta sortzaile berezienetakoa dugu. 1999 urtean Queer As Folk telesail ingelesa sortu zuenetik hona, beste hainbat maisulan ekarri dizkigun autorea. Bereak dira, besteak beste Cucumber, Tofu eta Banana serie eta dokumentalak sortutako triptikoa, A Very English Scandal bikaina, ikusi dugun guztiok txunditurik utzi gintuen Years and Years, eta batez ere, gaur ekarri dudan It's a Sin. Pet Shop Boys taldearen izen bereko kantari omenaldi txiki bat eginez izendatutako telesail honek, 80ko hamarkadako Ingalaterran bizi diren hainbat gazte homosexualen bizitzan murgilduko gaitu, lehen momentutik eta era dinamikoan hauek Londresera egiten duten bizi aldaeran sarturik.\nBost atalez osaturiko telesail laburra, gay kantzerraren, hau da HIESaren azaltzearen momentuan gertatzen dena dugu. Davis gidoilariaren aurretik aipatutako telesailak ezagutzen badituzue, argi izango duzue bere berezitasuna gai mamitsuetan murgiltzea dela. Modu oso subjetiboan eraikitzen du tratatu nahi dituen gaien gidoia, eta modu efektibista batean, tranpa jokoan ibiltzen da gora eta behera, gure bihotzarekin jolasean, gure protagonistek bizitzen dutenarekin. Gainera, momentu batean baino gehiagotan, zerikusirik ez duten gaixotasunak badira ere, gaur egungo pandemia nola bizi dugun ikusita, bat egiteko sentimendua aise sartzen da gure gorputzean. Protagonistek bizi dituzten egoera, pentsamolde eta aldaketak gureganatzeko, enpatizatzeko sortuta daude. Years&Years familiaren ikuspuntutik ikusitako kolapsoa bazen, hau lagun artean sortutako familia berriari omenaldia da, haiek gaixotasun global, ezezagun eta ikaragarri berri bati nola aurre egiten dioten.\nFestatik dramara, askatasunetik estigmara, irribarretik negarrera. Joan-etorria telesailaren momentu guztietan, desinformazio eta beldurraren mamuek gaineztatutako pertsonaia bikainekin. Aktoreak ere borobil beraien paperetan. LGTB kolektiboan zentraturiko telesail paregabe nahiz ausarta. Haiek HIESaren azalpenarekin pairatu zuten min fisiko eta soziala kontatzen duena.\nHau ikusteko gogoa duenak, bost atalak eskuragarri ditu HBO plataforman. Nik biziki gomendatuko nizueke honi heltzea.


54 lagunek izena eman dute jada Rubiken kuboen Iruña Open 2018 lehiaketan, beraz, lekuen erdia baino gehiago beteta dago hilabete lehenagotik\nBost lagunek izena eman dute aurreikusitako modalitate guztietan: lehiaketako hamahiru kategorietan bada eskaria, eta beti bezala, eskatuena kubo tradizionalarena da\n54 lagunek izena eman dute jada Rubiken kuboen Iruña Open 2018 lehiaketan, Rubiken kuboen nazioarteko txapelketa ofizialean, zeina bigarren aldiz jarraian Gaztediaren Etxean egingo baita. Hitzordua otsailaren 3an eta 4an izango da. Ekitaldirako hilabete falta bada ere, izen-emateek ia lehen edizioko kopurua erdietsi dute (iaz 65 partaide izan ziren). Guztira 100 partaiderendako lekua izango da, eta txapela, trofeoak, dominak eta diplomak banatuko zaizkie irabazleei. Halaber, izena ematen duten guztiek txapelketako poster bat eraman ahal izango dute, eta partaideen artean gaur egun merkatuan dauden kuborik onenetako batzuk zozketatuko dira (batzuen balioa 50 eurokoa da).\nKuboaren Munduko Elkarteak (WCA) erregulatutako txapelketa bat da honako hau, eta Rubik Kuboaren Espainiako Elkartearen (AECR) laguntza du, zeinek 18 modalitate ofizialetako 13 jasotzen baititu munduko buru-hausgarririk salduenarekin lehiatzeko. Une hauetan eskari gehien duten hiru modalitateak honako hauek dira: kubo tradizionala (53 lagunek eman dute izena), 2x2x2 kuboa (45), eta piramide-formako Pyramix buru-hausgarria (44). Eskainitako hiru modalitate "itsuetan" interesa duten 40 lagunek eman dute izena, eta horien artean "Rubik itsu anizkoitzean" 12 lehiakide daude jada. Bost partaidek modalitate guztietan eman dute izena. Generoaren arabera, izena eman duten 54 lagunetatik 47 gizonak dira eta 7, emakumeak.\nRubik Iruña Open 2018 txapelketan parte hartu nahi dutenek oraindik ere izena eman dezakete https://www.worldcubeassociation.org webgunean. Formulario txiki bat bete behar da webgune horretan (Rubiken txapelketa ofizial batean lehenengo aldiz parte hartzen dutenek) eta PayPal plataformaren bidez izen-ematearen kostua ordaindu: 7 euro lehenbizikoz izena ematen dutenek, eta 5 euro elkarteko kideek. Izena ematen duen egunetik bertatik aurrera edozein partaide WCAko kide bihurtzen da, alta egiten baitu erakundean. Galdetegiaren datuekin erakundeak ID pertsonal bat irekiko die webgune horretan, eta haren bidez edozein txapelketaren emaitza ofizialak kontsultatu ahal izango dituzte, bai eta erabiltzailearen postua txapelketen sailkapen nazionalean, kontinentalean zein mundukoan.\nLehiakide bakoitzak zein modalitatetan lehiatu nahi eta puzzle horiek eraman beharko ditu, kontuan hartuta edozein marka edo modelo onartzen dela, webgunean kontsultatu daitekeen Erregelamenduak espresuki debekatzen dituenak salbu. Txapelketa hasi baino lehen, lehiakideek aukera izango dute kronometro ofizialarekin (StackMat ®) trebatzeko, Gaztediaren Etxean bertan. Lehiaketa hauetan ohikoa den moduan, antolaketak Iruña open 2018ko edozein partaide deitu ahalko du epaile zein nahasle gisa jarduteko.\n54 lagunek izena eman dute jada Rubiken kuboen Iruña Open 2018 lehiaketan, beraz, lekuen erdia baino gehiago beteta dago hilabete lehenagotik (65.5 Kb)\n54 lagunek izena eman dute jada Rubiken kuboen Iruña Open 2018 lehiaketan, beraz, lekuen erdia baino gehiago beteta dago hilabete lehenagotik (140.4 Kb)


abortion pill online campsitedirectory.co.uk\nlexapro and weed effects thiscodebytes.com\nam i pregnant or sick quiz website\nbuy naltrexone online canada carecleanadelaide.com.au\nbuy venlafaxine 75 mg defendingutah.org\ndiscount prescriptions coupons link\namitriptyline buy online no prescription untamedne.com\ncan you buy naltrexone over the counter blogin.fulltimejobs.com\nbuy duloxetine online redirect\nbuy generic naltrexone online link\nbuy naltrexone ireland test.vobulakamperen.nl\nwhen can you have an abortion igliving.com\nsymbicort inhaler cost online\nbenadryl and pregnancy cleft palate blog.halan.se\namitriptyline uses blogoprog.cya-st.com\nis naltrexone and naloxone the same thing andrewwestgarth.co.uk\nlexapro and pregnancy risks sunilrav.com\nventolin over the counter link\ncialis generico costo read\nover the counter abortion pill crossbordercapital.com\nbuprenorphine naloxone and naltrexone ecarlos.net\nmirtazapine alcohol side effects go\nhow much is abortion pill peider.dk\nabortion pill where can i buy it mablogs.azurewebsites.net\ncialis generico in farmacia senza ricetta classic-color.com\nsymbicort inhaler cogimator.net\nventolin over the counter philippines blog.pragmos.it\nbenadryl pregnancy safety read\ncitalopram alcohol reddit go\nbuy an abortion pill online redirect\nmelatonin weed high blog.plazacutlery.com\nclaritin and pregnancy safety go\nnaltrexone reviews for weight loss topogroup.com\ncialis pillola blu westshoreprimarycare.com\nlexapro and weed interaction click here\nviagra and weed dangerous francescodiaz.azurewebsites.net\nviagra prodej brno mikemaloney.net\nsertraline and alcohol uk williamgonzalez.me\nviagra prodej inzerce partickcurlingclub.co.uk\nnaltrexone ldn redirect\nprednisolon bivirkninger hud idippedut.dk\nsertraline and alcohol nhs hk.onkyo.com\npremarin without prescription avjobs.com\ncialis 20mg predaj read here\nabortion clinics in pittsburgh pa link\ncialis cena eteam.ou.edu\nnaltrexone effects last\nsuboxone naltrexone and naloxone link\nstrattera no prescription go\nprescription drugs discount cards patemery.azurewebsites.net\namitriptyline sedation link\nincomplete abortion go\nErlea eta nekazaritza:\nErlea betidanik izan da baserrietan, eta nekazariak betidanik izan du erlea estimu handian.\nPolinizazio kontuetan erleak duen garrantzia polinizazioari dagokion atalean aipatu dugu.\nErlea erabiltzeak onurak baino ez dizkio ekartzen nekazariari.\nJende gehiena polinizazioa doako zerbitzua delakoan dago, baina kontuan izan behar dugu erlearen ekosistema deusezten ari garela eta dagoeneko erle-eskasia dagoela. Besteak beste, kutsadura, pestizidak eta parasitoak direla eta, erleak geroz eta larriago bizi dira eta ondorioz, zaintza berezia behar dute, erlerik gabe geratu nahi ez badugu.\nEstatu Batuetan milaka erlauntz alokatzen dira. Zelai handietan milaka erlauntz jartzen dituzte, fruta-arbolak eta bestelako landareak polinizatu eta errendimendua handitzeko. Horretarako, loraldi-garaian erlezainak kontratatzen dituzte zelaietan erleak jartzeko. Erlauntzeko 100 dolar baino gehiago ordaintzen dute; azken urteetan, ordea, erleak Australiatik ekarri behar izan dituzte behar adina ez baitituzte.\nSobiet Batasunean, produkzioa optimizatzeko, nekazariek landare eta lur-hedaduraren arabera, erlauntz kopuru jakin bat izan behar zuten legez.\nMundu guztiko negutegietan ere erle kutxak jartzen dira loraldi-garaian.\nHemen ere Gipuzkoako Foru Aldundiak polinizazio garaian erlauntz bakoitzeko laguntzak ematen ditu erleak bertan edukitzeagatik.\nBaina nola eragiten du produkzioan erleak egoteak?\n-Fruitu gehiago lortzen da.\n-Fruitu handiagoak eta forma hobea.\n-Zuztarren heltze sendoagoa.\nKontuan hartu behar dugu landareek ez dituztela fruituak guk jateko egiten; fruituen helburua landarearen haziak elikatzea da. Beraz, landareak haziak fruituz inguratuko ditu ondo haz daitezen.\nLandareak zenbat eta hazi gehiago izan, orduan eta fruitu handiago eta osasuntsuagoa izango du.\nBaina zerk eragiten du fruituak hazi asko izatea?\nPolinizazioari dagokion atalean ikusi dugun bezala, polinizazioa polena lore batetik bestera eramatea da; loreek, horretarako, polinizatzaileak erabiltzen dituzte, garrantzitsuena erlea.\nZenbat eta erle bisita gehiago, fruta-arbolaren loreak hobeto polinizatuko dira eta ondorioz, hazi, fruitu eta barazki gehiago emango ditu.\nBestalde, zenbat eta hazi gehiago izan, fruituak askoz hobeto helduko dio zuztarrari. Hau udaberriko ekaitzak eta haizeak etortzean oso ondo datorkie, fruituak oraindik txikiak direla eror ez daitezen.\nOndorengo taulan, adibide gisa, zenbait fruiturekin egindako azterketetan lortutako erantzunak azaltzen dira.\nDatuak zuhaitz bakoitzeko eta polinizazio mota ezberdinekin:\nAbejas y agricultura\n¿Que es erlemundua?\nTipos de abajas\nLa apicultura en la historia\nLos trabajos del apicultor\nApicultura en el mundo\nLa abeja en Euskal Herria\nMiel/Como se hace\nOtros productos Apiterapia


agpl | Ikusi makusi\nTag Archives: Agpl\nSare sozial libreak\n2010(e)ko maiatzak 2 20:17 / Txopi\nErabiltzaileek gidaturiko Interneteko sare sozial berriak.\nBerton idatzi nuen aurreko artikuluan, sare sozial digitalei buruz jardun nuen, azkenaldian puri-purian dauden webgune gehienen atzean enpresa bihozgabeak daudela erakutsiz: Facebook, Twitter, Youtube, Flickr, MySpace, SlideShare, Gmail eta abar. Webgune komertzial guzti hauek publizitate iragarkiak sartzen dituzte beren edukietan eta hainbeste erabiltzaile erakartzea lortzen dutenez (ehunka milioi, hauetako bakoitzak), diru asko mugitzen dute. Kontua da webgune famatu horiek guztiek erakusten dituzten eduki mordoak ez dituztela, egunkariek eta beste webgune askok egiten duten bezala, beraiek sortu eta prestatzen. Hirugarrenei erositakoak ere ez dira. Guk geuk, erabiltzaileok, doan ematen dizkiegu. Beraiek azpiegitura jarri eta guk egiten dugu gainerako guztia.\nHorrez gain, enpresa hauek, erabiltzaileekin zorretan daudela-edo pentsatu beharrean, kontrakoa uste dute; gure edukiak argitaratzeko eta zabaltzeko aukera doan ematen digutenez, gu gaude zorretan haiekin. Horregatik, sare sozial digital gehienetan, erabiltzaileak oso gaizki tratatzen dituzte: erabiltzaileek jasan ditzaketen iragarki guztiak txertatzen dituzte, zerbitzuaren iraupenari edo kalitateari buruz inolako bermerik ez dute ematen, erabiltzaileen pribatutasunari inolako jaramonik ez diote egiten, erabiltzaileen lanak beraiek nahi bezala argitaratzeko eta saltzeko eskubidea dute, zerbitzuaren baldintzak edozein momentutan aldatzen dituzte erabiltzaileei baimenik eskatu gabe eta aldaketaren ondoren jakinarazi gabe, eta beste hainbat gehiegikeria.\nGuk ere badugu errua\nEta bitartean gu, erabiltzaileok, haurrei gozokiak ematen dizkietenean bezala, txundituta gaude sare sozialen aukerekin. Gure burua engainatzen uzten diegu. Beste edozein zerbitzutan gutxieneko baldintza gisa jotzen ditugunak (datu pribatuen kudeaketa zorrotza, egile eskubideak geuk kudeatzea eta abar) ahaztu egiten zaizkigu sare sozial digitaletan. Eta zein da irtenbidea? Sare sozial digitalik ez erabiltzea?\nSare sozial ezagunenak enpresek sortu eta zuzentzen dituzte, eta beren helburu nagusia, jakina denez, etekin ekonomikoak ateratzea da, eta kitto; ez erabiltzailearen pribatutasuna eta gainontzeko eskubideak bermatzea. Alderantziz, webgune komertzial hauek egileen jardunaz bizi direnez, erabiltzaileengandik zenbat eta etekin gehiago atera, orduan eta hobeto. Enpresa hauek badakite sare sozialek «dei efektua» dutela eta behin sarea garatzen hasita oso zaila dela erabiltzaileen lagunak eta ezagunak sarean ez jaustea.\nIronikoa bada ere, jendeak pozarren eraikitzen dituen sare horiek (Messengerren lagunak metatuz, Facebook bitartez sarean sartzeko gonbidapenak bidaliz, ekitaldien jarraipenak egiteko Twiterren etiketak sortuz…) gero eta gehiago lotzen dute sare horietara. Nola erabiliko dut mezularitza librerako Jabber kontu bat, lagun guztiak Messengerren badaude? Zertarako idatziko dut Identi.ca microblogging sistema librean, jendeak Twitter-en esaten direnak baino ez baditu begiratzen? Zertarako inbertituko ditut orduak Elgg sistema librean dabilen webgune batean edukiak sartzen, jende guztia Facebook-en badabil eta talde guztiak bertan sortzen badira?\nArrazoia oso erraza da. Erraza bezaina sakona: sare sozial libreek erabiltzailea dutelako lehentasun, ez etekin ekonomikoak ateratzea. Gaur egun hain arrakastatsua den software librea bezala, jendeak jendearentzat sortutako eta garatutako sare sozialak behar ditugu. Federazioari esker, erabiltzaileak lotzen ez dituzten sare sozial libreak. Erabiltzaileei beren pribatutasuna ondo kudeatzen laguntzen dieten sare sozial libreak; ez, ordea, erabiltzaileen ezjakintasuna enpresarentzat onuragarria den “dei efektua” handitzeko erabiltzen dutenak. Jasotako eduki guztien eskubideak (argazkiak, bideoak eta abar) era malguan kudeatzen uzten duten sare sozial libreak; ez ezkutuan haiez profitatzen direnak. Erabiltzaileei beren datuak webgunetik norberaren ordenagailuan era erosoan kopiatzeko aukera ematen duten sare sozial libreak; ez, sindikazioaren bitartez beste webgunetatik dena hartzeko gai direnak, baina trukean ezertxo ere ematen ez dutenak. Laburbilduz, erabiltzaileei hamaika amarru egin beharrean, erabiltzaileak benetan zaintzen dituzten sare sozial libreak. Bada, ordea, gauza horiek guztiak egiten dituen sare sozial digitalik?\nBai, egon badaude, baina ez dira hain ezagunak eta atzean enpresa boteretsurik ez dutenez, beste abiadura batera garatzen dira. Beraz, sare sozial komertzial ezagun batek funtzionalitate edo aukera berri bat, goxoki bat balitz bezala, eskaintzen digunean, aukera hori guretzat onuragarria den ala ez, eta benetan beharrezkoa dugun, galdetu behar diogu gure buruari. Horrela ez bada, paso egin behar dugu. Gu tentatzeko diseinatua izan den goxoki horri uko egin behar diogu. Jabedun softwarearekin eta software librearekin gauza bera gertatzen da. Jende askok software librearen alde egin duenez, programa horiek hazi eta heldu egin dira, eta, gero eta sarriago, jabedun programak baino hobeak izaten dira. Gaur egun Firefox, OpenOffice, Ubuntu eta punta-puntako beste hainbat software libre bikain gozatzen baditugu, urteetan jendeak haien aldeko apustua egin duelako da. Sare sozial libreekin gauza bera gertatzen da.\nZuretzat hobea zein den erabaki behar duzu eta bere aldeko apustua egin, sistema hori erabiliz, zabalduz, itzultzen lagunduz, beste erabiltzaileen galderak erantzuten saiatuz… Pixkanaka apustu horren onurak batuko dituzu: lehen ez zenituen aukerak gozatuko dituzu, askeagoa izango zara, sarea indartuz zure lagun eta ezagunak askeagoak izaten lagunduko duzu… Sare sozial komertzialekin gertatzen denaren kontrako emaitzak lortuko dituzu. Horregatik aldaketa guztiek lan egin beharra suposatzen dutelako, lan hori egitea merezi duela uste dut.\nSoftwarea eta zerbitzua\nJarraitu aurretik, Interneteko sare sozial bat librea izatea zer den hobeto azaltzen saiatuko naiz. Izan ere, sare libre bat ez da software librea erabiltzen duen webgune bat. Sare sozial hori software librean oinarrituta egotea, zalantzarik gabe, oso gauza ona da, baina ez da baldintza bakarra. Sare sozial bat aztertzean, erabiltzen duen softwarea nolakoa den kontuan izan behar dugu (Affero GPL lizentziaduna bada, adibidez, webgune berdin-berdin bat guk geuk sor dezakegula bermatuta dago), baita eskaintzen duen zerbitzuak nolako baldintzak ematen dituen ere (ToS, EULA edo besterik gabe, zerbitzuaren baldintzak). Izan ere, sare sozialak sortzeko balio duen software libre bat erabiltzea ez da oztopo, inongo enpresarentzat, gainontzeko ezaugarrietan erabiltzaileak oso txarto tratatzeko.\nBeraz, zer da sare sozial digital bat librea izatea? Erabiltzaileen eskubideak errespetatu eta defendatzen dituena; hau da, software librea, estandar irekiak, erabiltzaileak bere datuen kontrola izatea, erabiltzailea beste sare, software edo webgune batera joatea ahalbidetzea eta horretarako erraztasunak ematea, erabiltzaileen datu pribatuetan oinarrituta edota haien jardunaren arabera (landutako gaiak, parte hartutako taldeak, haiekin harremana duten erabiltzaileak…) sailkapenik ez egitea, sarean sartzen dituzten datuen zabaltze maila kudeatzeko erraztasunak ematea, nahi izanez gero anonimotasunaz eta pseudonimotasunaz baliatzeko aukera ematea, eta abar.\nSare sozial libreen ezaugarriak gero eta gehiago betetzen dituzten software edota zerbitzuetako batzuk ondokoak dira: Jabber bat-bateko mezularitza (Messengerren baliokidea), Ekiga SIP bezeroa (Skypen baliokidea), Elgg sistema (Facebook-en ordezkoa), Indeti.ca webgunea eta StatusNet softwarea (Twitter-en baliokidea).\nSare sozial libreak sortzen dituzten software edota zerbitzu gehiago ere badira. Batzuk ezagunak dira: Emule eta Bittorrent P2P bezeroak (ez dute baliokiderik), WikiMedia softwarea eta Wikipedia webgunea (ez dute baliokiderik). Beste batzuk, berriz, ez dira hain ezagunak eta sare sozial komertzialetan (agian, horregatik?) ez da haien baliokiderik agertu: Riseup webguneko Crabgrass proiektua, Pinax, N-1, Kune, GNU Social, Lorea, Diaspora eta abar.\nAipatu ditudan proiektuetako zenbait oso garatuta daude eta prest daude guk erabil ditzagun; sare sozial komertzialetatik noiz askatutako zain daude. Beste proiektu batzuk, ordea, ez dira hain helduak, baina sare sozial askeak eta askatzaileak sortzeko baliagarriak dira, eta horregatik haietara gerturatzeko eta haien aldeko apustua egiteko gonbidapena egin nahi dizut. Aurrera!\nArgitaraketa: Artikulu hau GARA egunkariko GAUR8 larunbateko gehigarrirako prestatu nuen eta 2009ko urriaren 23an argitaratu zen.\nLa soberanía tecnológica, una ilusión en la Internet de hoy\nSoftware libre, hardware libre, ¿servicios libres?\nWhy Open Data Is More Important than Open Source\nNola bizi dituzte gaur egungo gazteek sare sozialak?\nDiaspora Project: Building the Anti-Facebook\nAldaketa (2010/05/06): Diaspora proiektuari buruzko esteka bi gehitu ditut.\nSare sozial digitalak\n/ Etiketatua: agpl, crabgrass, daisychain, ekiga, elgg, gara, gaur8, identi.ca, jabber, kune, n-1, pinax, sare sozialak, statusnet


Kontrakantxa gaztetxeko atea, kristala hautsita. Argazkia: Kontrakantxa\nBeste behin, eraso egin diote Hernaniko (Gipuzkoa) Kontrakantxa gaztetxeari. Joan den ostiral gauean, gaztetxearen ateko kristala hautsi zuten. 2020ko abenduaren lehenean ere erasotua izan zen Kontrakantxa; orduan ere ateko kristal bat apurtu zuten.\nEraso berriaren harira, gaztetxeko kideek garbi utzi dute ez dutela halakorik onartuko, eta "autodefentsa baliabideak garatzen" jarraituko dutela azpimarratu dute.


Matthewsek bigarren garaipena eskuratu du, esprintean, 2017ko Tourean\nAustraliarra nagusitu da haizea agertu den 16. etapan, Romans-sur-Isèreko helmugan. Marcel Kittel (Quick Step-Floors) atzeko talde batean egin du ia etapa osoa, haizearen ondorioz.\nZazpi txirrindulari, bi minutuan; Alpeetan erabakiko da Tourra\nEsprint estua irabazi du Michael Matthewsek 16. etapan\nHaizea, Tourraren 16. etapako azken 15 kilometroen protagonista\nMichael Matthewsek irabazi du 16. etapako tarteko esprinta\nMichael Matthewsek (Sunweb) Frantziako Tourraren 16. etapa irabazi du, Le Puy-en-Velay eta Romans-sur-Isere artean (165 kilometro). Chris Froomek (Sky) maillot horia mantendu du.\nSailkapen orokorrean trantsizio etapa izango zela ematen bazuen ere, taldeek gogor egin behar izan dute lan haizeak sortutako arazoak ez jasateko.\nBatzuk ezin izan dute ekidin, eta azken 15 kilometroetan, Dan Martin (Quick Step-Floors) atzean geratu da, sailkapen orokorrean postuak galduta. Mikel Landa (Sky), aldiz, orain 5. dago. Louis Meintjes (UAE) ere kaltetua izan da sailkapen orokorrean.\nEdonola ere, batez ere maillot berdearen sailkapenean izan dira ondorioak. Bost txirrindulariko ihesaldiak oraindik tartea zuenean, Marcel Kittel, puntuetako sailkapeneko liderrak, arazoak izan ditu, haizearen eraginez. Nacer Bouhanni (Cofidis) bezalako beste azkarrekin batera, atzeko talde batean geratu da. Bitartean, Sunwebek gogor egin du lan tropelaren aurrealdean.\nMichael Matthewsek alemaniarrak baino 79 puntu gutxiago zuen etapa hasieran. Bere taldea etapa osoan zehar lan handien egin duena izan da.\nSaria ez da bakarrik etapa garaipena izan. Autraliarrak tarteko esprinteko puntuak ere eskuratu ditu, eta orain 29ra dauka Kittel sailkapenean, egunean lor zezakeen 50 puntuak eskuratuta.\nBukaerako borroka gertatu arren, Bouhanni Kittelen taldetik atera eta tropela harrapatzen saiatu da. Itxaron dioten Nicolas Edet eta Cyril Lemoineren laguntza izan du horretarako. Lortu egin du, baina hala ere, azken kilometroetako haizearen ondorioz, atzean geratu da berriro. Andre Greipel (Lotto-Soudal) eta Alexander Kristoff (Katiuxa) esprinterrak ere atzean gerau dira.\n16. ETAPAKO SALKAPENAK\nTxirrindulari probak 2021


Vitoria-Gasteizko Udalaren web-orria - Inauteriak - Parte hartzea eta konpartsak\nInauteriak - Parte hartzea eta konpartsak\nEdonork har dezake parte gure hiriko Inauterietan, Gasteizko herritar guztientzako jai irekiak baitira. Jai egunetan, Inauteri Larunbatean bereziki, nahikoa da begi-mozorro edo kartel bat eramatea Gasteizko kaleetan jaian murgiltzeko edo antolatutako gau-jai eta ekitaldiez gozatzeko. Baina jaietako ekitaldi kolektiboetan bereziki taldeek laguntzen dute kaleak girotzen eta kolorez betetzen. Izan ere, talde horiek jaian parte hartzea funtsezkoa da, eta denborarekin Inauterietako ezinbesteko osagaia bihurtu dira.\nInauteri Larunbateko eta Igandeko desfileetan parte hartzea\nLarunbat arratsaldean eta igande goizean egin ohi diren desfileetan parte hartzeko inauterietako konpartsa baten kide izan behar da. Era guztietako taldeek osatzen dituzte konpartsak, besteak beste, aisialdiko taldeak, futbolzaleen taldeak, kultur elkarteak, auzo elkarteak, gurasoen elkarteak...\nKonpartsek Inauterietan parte hartzeko prozedura irailaren bukaera aldera abiarazten da, garai horretan bilera batera deitzen baitzaie Inauterien hurrengo edizioan parte hartu nahi duten taldeei. Gero, azaroan gutxi gorabehera, konpartsei laguntzak emateko deialdia egiten da. Deialdiaren betekizunen artean, besteak beste, taldeak eramango duen mozorroaren gaia jakinaraztea eta parte-hartzaileen zerrenda aurkeztea eskatzen da.\nTalderen batek lehenengo aldiz parte hartu nahi badu, edota dialdia hasten denean abisu bat jaso nahi badu, e-mail bat bidali dezake infocultura@vitoria-gasteiz.org helbidera.\nHemen zaude Herritarren postontzia › Gai-arloak › Aisialdia eta Kultura ›\tKultura eta aisialdi jarduerak › Página web: Participación y comparsas\nAzken iruzkina ikusi (Noiz egina: 2017/02/27 07:47:25) | Ikus edukia\nYomismo 2017/02/25 14:48:55\nUdala 2017/02/27 07:47:25


Laudioko urtarrileko Udal Osoko Bilkura - Laudio - Aiaraldea.eus\nLaudioko urtarrileko Udal Osoko Bilkura\nErredakzioa 2017-01-31 22:41\n1. Unai Llano Andak aurkeztu duen mozioa, “Aretako bulegoa ixteko Kutxabankek erakutsi duen asmoaren gainekoa”, aurretiko Osoko Bilkurako Batzorde Informatiboaren irizpenaz.\n2. 2016ko iraileko 26ko 13 zenbakia eta urriaren 27ko 15 zenbakia duten aktak onartzea.\n3. Berri ematea 2016/12/19 eguneko 2937 zk. duen Dekretuaz, itxitako ekitaldietan oker aitortutako eskubideak erregularizatzeko ezabatzeaz eta kontuetan baja emateaz. Ebazpenerako proposamen Alkatetza-udalburuarena, Ogasun eta Ondare arloko zinegotzi ordezkari laguntzailearen bitartez.\n4. 2016ko udal aurrekontuko kredituen aldaketa espedienteen onarpen Dekretuen berri ematea 33/16 eta 34/16 zk. Ebazpenerako proposamen Alkatetza-udalburuarena, Ogasun eta Ondare arloko zinegotzi ordezkari laguntzailearen bitartez.\n5. 2017 urterako Udal Aurrekontua eta Udal Euskaltegiaren Aurrekontua luzatzea eta egin beharreko doitzeak onartzeaz, 2017/01/12 eguneko 46zk. duen Dekretuen berri ematea. Ebazpenerako proposamen Alkatetza-udalburuarena, Ogasun eta Ondare arloko zinegotzi ordezkari laguntzailearen bitartez.\n6. Laudio Udalaren adierazpena, 20.000 biztanlez beherako populazioa duten Arabako Lurralde Historikoko udalerriek eta Aldundiak orain arte kudeatu duten terminoen arabera, 2016ko abenduaren 26tik aurrera, Gizarte Zerbitzuen prestazioaren iraupena behin behineko izaeraz onartu duenari buruzko abenduaren 26ko Diputatuen Kontseiluaren 904/2016 Erabakiaz. Alkate-udalburuaren proposamena, Hezkuntza, Berdintasuna eta Gazteria Arloko zinegotzi ordezkari laguntzaile bitartez, aurretiko Gizarte Ongizate, Lankidetza eta Osasun arloko Batzordearen Ebazpenaz.\n7. Lurzoru urbanizaezinean eraikuntza erabileren inguruko HAPOren 41. Aldatze proposamena.- Hasierako onarpen proposamena. Alkatetzaren proposamena, aldez aurretiko Hirigintza eta Ingurumen eta Obrak, Zerbitzuak, Mantentze-lan eta Landa Ingurune Arloetako Batzorde Informatiboaren irizpenaz.\n8. Poliomilitisak jota izan ziren eta gaur egun ondorio berantiar edo post-polio sindromea (PPS) jasatzen ari diren lagunentzat sostengu mozioa, Euskadiko Polio Elkarteak aurkeztuta, aurretiko Osoko Bilkurako Batzorde Informatiboaren irizpenaz.\n9. Txaro Sarasua Díaz, PSE-EE udal talde politikoaren izenean aurkeztu duen mozioa, “Pio XII kalearen izena Batzalarrin izenarekin ordezteko gastuak”, aurretiko Osoko Bilkurako Batzorde Informatiboaren irizpenaz.\n10. Amets Meaza Castañares, EH BILDU udal talde politikoaren izenean aurkeztu duen mozioa, “Gure segurtasun eredu propio baten norabidean, Espaniako indar polizialen erretiratzea aldarrikatzeko”, aurretiko Osoko Bilkurako Batzorde Informatiboaren irizpenaz.\nMaider Basterra Ibarretxek, EAJ-PNV udal talde politikoaren izenean aurkeztu duen ordezko mozioa, “Espainiako indar polizialen erretiratze osoari buruzkoa” aurretiko Osoko Bilkurako Batzorde Informatiboaren irizpenaz.\n11. Txaro Sarasua Díaz, PSE-EE udal talde politikoaren izenean aurkeztu duen mozioa, “Zoru klausulen erreklamazioak”, aurretiko Osoko Bilkurako Batzorde Informatiboaren irizpenaz.\nMaider Basterra Ibarretxe, EAJ-PNV udal talde politikoaren izenean aurkeztu duen ordezko mozioa, “Zoru klausulak”.\n12. Alvaro Barrios Medina, OMNIA udal talde politikoaren izenean aurkeztu duen mozioa, “Eskola-jazarpen edo bullying-aren aurkako udal protokoloa”, aurretiko Osoko Bilkurako Batzorde Informatiboaren irizpenaz.\nMaider Basterra Ibarretxek, EAJ-PNV udal talde politikoaren izenean aurkeztu duen ordezko mozioa, “Eskola-jazarpen edo bullying-aren aurkako protokoloa ari buruzkoa”, aurretiko Osoko Bilkurako Batzorde Informatiboaren irizpenaz.\n13. Alvaro Barrios Medina, OMNIA udal talde politikoaren izenean aurkeztu duen mozioa, “Udal LPZren egoera”, aurretiko Osoko Bilkurako Batzorde Informatiboaren irizpenaz.\n14. Alvaro Barrios Medina, OMNIA udal talde politikoaren izenean aurkeztu duen mozioa, “Santa Kurutz zubia”, aurretiko Osoko Bilkurako Batzorde Informatiboaren irizpenaz.\n15.- Alvaro Barrios Medina, OMNIA udal talde politikoaren izenean aurkeztu duen mozioa, “Wifi-a”, aurretiko Osoko Bilkurako Batzorde Informatiboaren irizpenaz.


The Room dantza film onenaren saria jaso du Riu Rau zinema jaialdian - Zinetika Videodance Festival 2021\nJoan den larunbatean, irailak 11, Riu Rau zinemaldiaren 10. edizioaren azken emanaldi saioa ospatu zen sari banaketarekin batera Jávean. Laida Aldaz Arrietaren The Room film laburrak irabazi zuen dantza film onenaren saria. Aldi berean, beste sari batzuk ere banatu ziren, hala nola Fikziozko Film Labur Onena, LGTBIQ + Film Labur Onena, Fikzio Sozialeko Laburmetraia Onena …\nZINETIKA Jaialdiak ekoitzita, The Room (EP, 2020) Laida Aldazek zuzendu eta koreografiatutako film laburra da, espazio itxietan sortzeari buruz ikertzen duena.\nAte itxi bat duen gela bat baino ez dute behar Laidak (loop mugimenduz osatutako koreografia baten protagonistak), eta Giuseppe Di Franciscak (film honen editore eta kameraria) filmaren bereizgarri den iruditeria sortzeko. Joaquín Breton zuzendari-laguntzailea da, Cruz Isael Mata koreografia-laguntzailea da eta musika Luisillo Kalandrakaren lana da.\nRiu Rau Film Festival nazioarteko jaialdi bat da. Irabazi asmorik gabeko Eskola de Cinema Riurau elkartearen eskutik jaio zen mundu osoko film laburren zinegileen topaketarako, hedapenerako, garapenerako eta lehiaketarako espazioa eskaintzeko asmoarekin.


Gipuzkoa, Bizkaia y Araba. Del siglo IX hasta 1300: Angel Rekalde. - Bergara - Goiena.eus\nGipuzkoa, Bizkaia y Araba. Del siglo IX hasta 1300: Angel Rekalde.\nMaider Arregi 2010-02-17 18:44\nBergarako Udalak, 1512-2012 Nafarroa Bizirik! ekimenarekin elkarlanean, Euskal Herriaren historia modu sakonagoan ezagutzeko hitzaldi sorta antolatu du datorren martxorako. Hitzaldi horien bidez, gure historian berezko garrantzia izan duten gertaera eta pasarteak aztertuko ditugu, hamarkadetan barna ezkutatuak edo itxuraldatuak izan direnak gehienak.\nLehenengoan, Nafarroako Erresumak Gipuzkoa, Bizkaia eta Araba galdu zituenekoak azalduko ditu Angel Rekalde idazle eta Nabarralde elkarteko lehendakariak. Gertaera horrek ezbairik gabe baldintzatu du gure herriaren geroa eta, hein batean, euskaldunon aterpe lana egiten zuen Nafarroako Erresumaren amaieraren lehen urratsa suposatu zuen.\nBigarren hitzaldian, Nafarroak bere erresumaren sorreran izaniko bilakabidea aztertuko da. Europan barreiatzen ari ziren giza-antolamendu berrien bideari jarraituz, euskaldunak monarkia baten inguruan sendotu zuten euren egitasmo kolektiboa. Horri buruzko informazio mamitsua emango digu Beñi Agirre irakasleak.\nAipatu egitasmo instituzional horrek iraun zuen, ordea, beste puska batez, nahiz eta inguruko erresumek eragindako presioa etengabea izan zen. 1512ra arte, aske jarraitzen zuten euskaldunek euren proiektu propioa garatu eta nazioarte mailan ahots propioa izaten jarraitu zuten. Fernando Aragoikoak bere armada galantari Nafarroako Erresuma kontrolpean hartzeko agindua eman zion arte. Konkista ez zen berehala gauzatu ordea. 30 urteko erresistentziaren ondoren eman zuten amore nafarrek eta horrekin batera euskaldunon zati nagusia gaztelarren kontrolpean geratu zen. Prozesu hori guztia agertuko digu Mikel Lizasok, 1512-2012 Nafarroa Bizirik! ekimeneko kideak.\nAlta, Pirinioen bestaldean, gaztelarrek menpean hartu ezin izan zituzten lurraldeak geratu ziren eta frantziarren presiopean izan bazen ere iraun zuten oraindik urte batzuk euren geroa lantzen. Lapurdi, Baxenabarre eta Zuberoaz ari gara. Urte horietan estatus eta harreman aldaketa sakonak bizi izan zituzten eta horiek guztiak aztertuko dizkigu Antton Curutcharry historialariak. 1789 frantziar iraultzarekin batera amaitu ziren subiranotasun hondar horiek.\nHorrek ez du esan nahi subiranotasuna guztiz galdu zenik. Espainiarren eta frantziarren menpean egonik ere, euskaldunek berezko grina izan dute euren nortasuna eta erabakitzeko gaitasuna bermatzeko. Horren guztiaren berri emango digu Floren Aoiz idazleak.\nOtsailak 24, eguaztena: Otsailak 24, asteazkena: Gipuzkoa, Bizkaia eta Arabaren galerarainokoa. IX. Mendetik 1300era.Hizlaria: Angel Rekalde.\nMartxoak 3, eguaztena: Iruñeko Erresumaren sorrerarainokoa. Historiaurretik-IX. mendera. Beñi Agirre.\nMartxoak 10, eguaztena: Nafarroa Garaiaren konkista. Aitzindariak eta ondorioak. 1512: Mikel Lizaso.\nMartxoak 17, eguaztena: Lapurdi, Baxenabarre eta Zuberoa Frantziapean: Antton Curutcharry.\nMartxoak 24, eguaztena: Soberaniaren aztarnak: Floren Aoiz.\nHitzaldi guztiak Udaleko osoko bilkura aretoan izango dira, 19:00etan.\n1512-2012 ekimenarekin elkarlanean\nEsan bezala, Bergarako Udalak 1512-2012 Nafarroa Bizirik! ekimenarekin batera antolatu ditu hitzaldi horiek. Aipatu ekimen horrek urte t’erdi inguruko ibilbidea du eta bere helburu nagusia laster 500 urte beteko dituen Nafarroako konkistari buruzko eztabaida mahai-gainean jartzea izango da. Horretarako sentsibilizazio eta dibulgazio lanak izango dira lehentasunetako bat eta hitzaldi sorta hau ildo horretan koka daiteke. Informazio gehiago izateko www.1512-2012.com helbidea bisita dezakezu.